สวัสดีค่ะมีอาการน้ำหนักลดค่ะจาก 60 กิโลเหลือ 51 กิโลภาายใน 4 เดือนค่ะมีอาการเครียด นอนไม่หลับจนได้ยานอนหลับจากจิตเวชมาทานค่ะ อยากสอบค่ะเครียดจนมีน้ำย่อยหลั่งตอนท้องว่างกับปวดท้องร่วมด้วยค่ะ หิวก็ปวดอิ่มก็ปวด ทำให้เราน้ำหนักลดได้เยอะขนาดนี้มั้ยคะ
สวัสดีค่ะ ไม่แน่ใจว่าที่น้ำหนักลดลงมานั้นเป็นการตั้งใจลดหรือไม่ถ้าไม่ได้ตั้งใจลด แต่น้ำหนักลดลงมาเอง อาจมีสาเหตุมาจากสาเหตุทางจิตใจใดๆเช่นความเครียด ความกังวล โรคซึมเศร้า ที่นอกจากตัวโรคซึมเศร้าเองแล้ว อาจเกิดจากพฤติกรรมการกินที่เปลี่ยนแปลงไปด้วย สาเหตุอื่นๆเช่น คลื่นไส้จากสาเหตุใดๆ มีลำไส้อักเสบ ทำให้ไม่อยากรับประทาน วัณโรคปอด มักมีอาการไอเป็นเลือด เหงื่อออกกลางคืนร่วมด้วย มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่ ไทรอยด์เป็นพิษ โรคภูมิคุ้มกันบกพร่อง เป็นต้นโดยที่น้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือน ซึ่งจากที่กล่าวมาก็อาจจะเข้าข่ายน้ำหนักลดผิดปกติควรพยายามรับประทานอาหารที่มีประโยชน์ให้ครบ 5 หมู่ ออกกำลังกาย ทำจิตใจให้แจ่มใส สังเกตอาการ ถ้าน้ำหนักยังลดโดยไม่ตั้งใจอย่างต่อเนื่อง มีพฤติกรรมการกินที่เปลี่ยนแปลงไปชัดเจน กินได้ไม่เป็นเวลา ควรกลับไปพบแพทย์ที่ดูแลอีกครั้งเพื่อตรวจประเมินโรคและปรับยาอย่างเหมาะสม